armvectores/hy_wikipedia_2023 huggingface dataset:
Վասյան և դինոզավրը

«Վասյան և դինոզավրը», խորհրդային տիկնիկային մուլտֆիլմ՝ նկարահանված 1971 թվականին, պիոներ տղայի և նրա արկածների մասին, որոնք հայտնվել էին նախապատմական ժամանակաշրջանում։
Ուկրաինացի հայտնի ռեժիսոր-մուլտիպլիկատոր Վալենտինա Կոստլյովայի դեբյուտային աշխատանքն է։


== Սյուժե ==
Գավառագիտական թանգարանում  գիտնական հնէաբանը մանրակրկիտ հետազոտություն է անցկացնում։ Նա զբաղվում է հնագույն էակներով, որոնք երբևէ բնակվել են մեր մոլորակի վրա։ Շատ միլիոնավոր տարիներ են անցել, և դինոզավրերի, պտերոդակտիլների, մամոնտների մասին տեղեկությունը, որը հասել է մեր օրեր բավականին քիչ է։ Գիտնականները փշուրներով են հավաքում դրանք, վերստեղծելով կենդանիների արտաքին տեսքը, ինչպես նաև նրանց կյանքի եղանակը՝ գտած մնացորդների միջոցով։ Հենց նման աշխատանքի ժամանակ Վասյան գտնում է թանգարանի մասնագետին։ Քարածուկը, որը հայտնվել էր տղայի տեսադաշտում, պարզվում է ոչ այլ ինչ է, ինչպես դինոզավրի մաս։ Զարմանալի է, բայց հենց այդ քարի նմուշով հետաքրքրվեց Վասիայի շունը, բայց բացառապես ինչպես նոր խաղալիք։
Ոչ գիտնականին, ոչ էլ տղային չի հաջողվում վերցնել շան ավարը։ Իսկ ցուցադրանմուշի հետապնդումը  պիոների համար վերջանում է հսկա ավազե ժամի մեջ վայրէջք կատարելով, այդտեղ է հայտնվում շունը, նրանք միասին կախարդությամբ հայտնվում են շատ միլիոնավոր տարիներ հետ,  որտեղ հանդիպում են նախապատմական ժամանակաշրջանի արտասովոր բուսական աշխարհի և անհավատալի ֆաունայի հետ, երբ դեռ ապրում էին դինոզավրերը։


== Ֆիլմի վրա աշխատել են ==
Ռեժիսոր - Վալենտինա Կոստլյովա
Սցենարի հեղինակ - Վ. Կուպով, Ա. Վասիլենկո
Նկարիչ բեմադրող - Յա. Գորբաչենկո
Նկարիչ մուլտիկնիկատորներ - Ա. Օրշանսկի, Էլեանորա Լիսիցկայա, Ա. Տրիֆոնով, Ժան Տարան
Օպերատոր -Պյոտր Ռակիտին
Տնօրեն - Մ. Գլադկովա
Կոմպոզիտոր - Ալեքսանդր Կաներշտեյն
Միխայիլ Պետրենկո
Խմբագիր - Սվետլանա Կուցենկո
Տիկնիկներ և դեկորացիա - Անատոլի Ռադչենկո, Վ. Յակովենկո, Յա. Գորբաչենկո, Ի. Կուտին, Ա. Նազարենկո
Մոնտաժոր - Օ. Դերյաժնա


== Թողարկում DVD-ով ==
Մուլտֆիլմը թողարկվել է DVD–ի վրա «Վասյան և դինոզավրը» մուլտֆիլմի ժողովածուում։


== Ծանոթագրություններ ==


== Արտաքին հղումներ ==
«Վասյան և դինոզավրը» մուլտֆիլմը «Անիմատոր.ռու» կայքում
Մարի Թյուդոր

Մարի Թյուդոր (Mary Tudor), Մարիա (փետրվարի 18, 1516, Palace of Placentia, Գրինվիչ, Մեծ Լոնդոն, Անգլիա - նոյեմբերի 17, 1558, Սենտ Ջեյմս պալատ, Վեստմինստեր, Մեծ Լոնդոն, Անգլիա), անգլիական թագուհի 1553-1558 թվականներին։
Հենրի VIII և Եկատերինա Արագոնցու դուստրը։
Վերականգնել է կաթոլիկությունը (1554), որն ուղեկցվել է Ռեֆորմացիայի կողմնակիցների դաժան հալածանքներով (այստեղից էլ՝ նրա Մարիա Արյունարբու մականունը)։ 1554 թվականին ամուսնացել է Իսպանիայի թագաժառանգի (1556 թվականից Ֆիլիպ II-րդ թագավոր) հետ, որը հանգեցրել է կաթոլիկ Իսպանիայի հետ մերձեցման։ Մարի Թյուդորի քաղաքականությունը առաջ է բերել նոր ազնվականության ու նորելուկ բուրժուազիայի խիստ դժգոհությունը։
Ժողովածու (743)

Ժողովածու (743), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 743 թվի տակ։ Ձեռագիրը գրվել է 13-րդ դարում Դավիթ և Սարգիս գրիչների կողմից։ Գրված է թղթի վրա, որը ունի 15,5×9 չափս։ Ձեռագիրը կազմված է 225 թերթից։ Գրված է միասյուն, բոլորգրով։ Ունի կիսախորան մանրանկարներ։ Պահպանակը ունի 4 էջ, գրված է՝ մագաղաթի վրա՝ բոլորագիծ երկաթագիր ավետարանով։ Կազմը` կաշեպատ տախտակ դրոշմազարդ, աստառը՝ կապույտ կտավ։ Հիշատակարաններ՝ 69բ, 202բ։


== Բովանդակություն ==
Ճառք (Ոսկեբերան, Եփրեմ)։
Ներբողեան յԱստուածածինն։
Ի մեկնութենէ Եսայեայ։
Դավանութիւն հաւատոյ։
Քաղուածք զանազանք։


== Ծանոթագրություններ ==
Սալավատ Յուլաևի հուշարձան (Ուֆա)

Սալավատ Յուլաևի հուշարձան (ռուս.՝ Памятник Салавату Юлаеву, բաշկիրերեն՝ Салауат Юлаевҡа һәйкәл), խորհրդային քանդակագործ Սոսլանբեկ Տավասիևի քանդակագործական ստեղծագործությունը, գտնվում է Ուֆա քաղաքում։ Նվիրված է Բաշկորտոստանի ազգային հերոս Սալավատ Յուլաևին։


== Պատմություն ==

Հյուսիսային Օսիայի և Բաշկորտոստանի Ժողովրդական քանդակագործ, մոնումենտալիստ և նկարիչ Սոսլանբեկ Տավասիևի ստեղծած քանդակը բացվել է 1967 թվականի նոյեմբերի 17-ին Ուֆայում, Բելայա գետի վերին ափին։
Սալավատի հուշարձանը դարձել է Ուֆայի այցեքարտը։ Հուշարձանի պատկերված է նաև Բաշկորտոստանի զինանշանին։
Հուշարձանը եզակի է նրանով, որ ունենալով 40 տոննա քաշ, ընդամենը 3 հենակետ ունի։ Բարձրությունը 9.8 մ է։
Հուշարձանի գիպսե մոդելի կառուցումն ավարտվել է 1963 թվականին։ Այն քննարկվել է Մոսկվայի մասնագետներից կողմից և պաշտոնապես ընդունվել է ԽՍՀՄ մշակույթի նախարարության կողմից։ Դրանից հետո Տավիսևը այն բերել է Ուֆա, որտեղ էլ այն տեղադրվել է Բաշկորտոստանի օպերայի և բալետի պետական թատրոնի զբոսասրահում։
Ուֆացիների դիտողությունների հիման վրա քանդակը փոփոխվել է։
Քանդակը մեկուկես ամիս ձուլվել է Լենինգրադի (այժմ Սանկտ Պետերբուրգ) «Մոնումենտսկուլպտուրա» գործարանում։
1970 թվականին հուշարձանի համար Սոսլանբեկ Տավասիևին շնորհվել է ԽՍՀՄ Պետական մրցանակ։


== Կոմպոզիցիա ==
Հուշարձանն իրենից ներկայացնում է Սալավատ Յուլաևի քանդակը ձիու վրա։ Աջ ձեռքին պահում է մտրակ, ձախ ձեռքին՝ սուսեր։ Պատվաքանդակը երկաթբետոնից է՝ պատված գրանիտե սալիկներով։
Հուշարձանի շրջակա տարածքը պատված է գունավոր սալիկներով և բարեկարգ է։ Շրջապատված է ցանցկեն մետաղյա ճաղերով։


== Հետաքրքիր փաստեր ==
Գիշերները հուշարձանը լուսավորվում է ներքևից։
Ուֆայում նորապսակների մոտ հուշարձանին ծաղիկներ դնելու ավանդույթ է տարածված,
Հուշարձանը ուխտագնացության վայր է զբոսաշրջիկների համար,
Հուշարձանն ընդգրկված է Բաշկորտոստանի յոթ հրաշալիքների ցանկում։


== Պատկերասրահ ==


== Ծանոթագրություններ ==


== Արտաքին հղումներ ==
 Аэросъёмка памятника.  1080p HD
Памятник Салавату Юлаеву
Տարզան

Անվան այլ կիրառումների համար տե՛ս՝ Տարզան (այլ կիրառումներ)
Տարզան, հորինված կերպար, ստեղծել է Էդգար Ռայս Բերոուզը իր Տարզանը՝ կապիկների տոհմից վեպում։
Վեպը առաջին անգամ տպագրվել է 1912 թվականին ամսագրում, իսկ 1914 թվականին լույս է տեսել առանձին գրքով, որին հաջորդել են ևս 23 գրվածք Տարզանի մասին։ Տարզանը ամենահայտնի գրական կերպարներից է։ Նրա կերպարը օգտագործվել է նաև բազմաթիվ ֆիլմերում, հեռուստատեսային և ռադիո հաղորդումներում, կոմիքսներում և այլն։
Կինոյում Տարզանի հայտնի դերակատարներից են եղել Էլմո Լինկոլնը, Ջոննի Վայսմյուլլերը, Լեքս Բարքերը, Բրյուս Բեննետը, 1-2 ֆիլմում Տարզանի դերն են խաղացել Քրիստոֆեր Լամբերը, Կասպեր Վան Դինը, Ջոն Մահոնին և այլն։
Ընդհանուր թվով Տարզանի մասին մոտ 80 ֆիլմ ու մուլտֆիլմ է նկարահանվել։


== Արտաքին հղումներ ==
Իշտիրյակ (գյուղ, Բուզդյակսկի շրջան)

Իշտիրյակ (ռուս.՝ Иштиряк, բաշկիրերեն՝ Иштирәк), գյուղ Ռուսաստանի, Բաշկորտոստան հանրապետության Բուզդյակսկի շրջանի կազմում։
Բնակչությունը 2009 թվականին գրանցված տվյալներով կազմում էր 16 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Վուկտիլ (այլ կիրառումներ)

Վուկտիլ, կարող է վերաբերել՝

Վուկտիլ - գետ Ռուսաստանում, հոսում է Կոմի Հանրապետությունով։ Գետաբերանը գտնվում է Պեչորա գետի աջ ափից 1110 կմ հեռավորության վրա։ Գետի երկարությունը կազմում է 128 կմ։
Վուկտիլ - գետ Ռուսաստանում, հոսում է Կոմի Հանրապետությունով։ Գետաբերանը գտնվում է Վիչեգդա գետի ձախ ափից 691 կմ հեռավորության վրա։ Գետի երկարությունը կազմում է 32 կմ։
Վուկտիլ - գետ Ռուսաստանում, հոսում է Կոմի Հանրապետությունով։ Գետաբերանը գտնվում է Լոկչիմ գետի ձախ ափից 175 կմ հեռավորության վրա։ Գետի երկարությունը կազմում է 44 կմ։
Վենևեռե (գյուղ, Կիո շրջան)

Անվան այլ կիրառումների համար տե՛ս՝ ՎենևեռեՎենևեռե (էստ․՝ Venevere), գյուղ Էստոնիայի Վիլյանդիմաա նահանգի Կիո շրջանում։
2011 թվականի տվյալներով գյուղում բնակվում էր 44 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Չիկագո Բուլս

«Չիկագո Բուլս» (անգլ.՝ Chicago Bulls), ամերիկյան պրոֆեսիոնալ բասկետբոլային ակումբ։ Հանդես է գալիս Բասկետբոլի ազգային ասոցիացիայի (NBA) արևելյան կոնֆերենցիայի կենտրոնական դիվիզիոնում (բաժանմունք)։
Հիմնադրվել է 1966 թվականին։ Հատկապես հայտնի է 1990-ականներին գրանցած աննախադեպ հաջողություններով, մասնավորապես՝ մեծ համաշխարհային ճանաչում է ձեռք բերել Մայքլ Ջորդանի, Սկոտի Պիպենի և գլխավոր մարզիչ Ֆիլ Ջեքսոնի գլխավորությամբ 8 տարվա ընթացքում 6 չեմպիոնական տիտղոս նվաճելու համար։
90-ականների ընթացքում ակումբի հաջող ելույթները մեծ ազդեցություն են ունեցել ամբողջ աշխարհում NBA-ի և առհասարակ՝ բասկետբոլ սպորտաձևի ճանաչվածության մեծացման գործում։


== Արտաքին հղումներ ==
«Չիկագո Բուլսի» պատմությունը NBA.com կայքում(անգլ.)
Էջը Բասկետբոլ-ռեֆերենսում Archived 2016-03-03 at the Wayback Machine.(անգլ.)
Էջը Սպորտային հանրագիտարանում(անգլ.)
Սթավանգեր 2013 (շախմատային մրցաշար)

Սթավանգեր 2013, միջազգային շախմատային մրցաշար, որն անցկացվել է 2013 թվականի մայիսի 7-18-ը Սթավանգերում։ Մրցաշարի հաղթող է դարձել ռուս գրոյսմաստեր Սերգեյ Կարյակինը։


== Կանոնակարգ ==
Խաղային օրեր․ 8—10, 12—15 և 17—18։
Հանգստի օրեր․ 11 և 16։
Ժամանակ․ տրվում է 100 րոպե՝ 40 քայլի համար, 50 րոպե՝ 20 քայլի համար, և ևս 15 րոպե՝ մինչև պարտիայի ավարտն ավելացվելով 30 վայրկյան՝ յուրաքանչյուր քայլի համար՝ սկսած առաջինից։
Մրցանակային գումարը կիսվում է այն խաղացողների միջև, ովքեր հավաքել են հավասար միավորներ, որը չի վերաբերում առաջին տեղը գրաված մասնակցին։ Առաջին տեղը կիսելու դեպքում անցկացվում է լրացուցիչ խաղ կամ մրցաշար։ Մյուս դեպքերում լրացուցիչ ցուցանիշներ են հանդիսանում Զոննեբորն-Բերգերի գործակիցը, հաղթանակների թիվը և հաղթանակների թիվը սև խաղաքարերով։


== Մասնակիցներ ==


== Մրցափուլեր ==


== Մրցաշարային աղյուսակ ==


== Աղբյուրներ ==
Մրցաշարի պաշտոնական կայք
Մրցաշարի արդյունքները theweekinchess.com կայքում
Norway Chess 2013
Միզանո դի Ջերա դ’Ադա

Միզանո դի Ջերա դ’Ադա(իտալերեն՝ Misano di Gera d'Adda), կոմունա Իտալիայում։ Գտնվում է Լոմբարդիա մարզի Բերգամոյի գավառում։
Բնակչության թիվը կազմում է 3006 մարդ (2008), խտությունը՝ 501 մարդ/կմ²։ Զբաղեցնում է 6 կմ² մակերես։ Փոստային ինդեքս՝ 24040։ Հեռախոսային կոդ՝ 0363։
Կոմունայի հովանավորն է Սուրբ Լավրենտի Ռիմսկին։ Տոնը նշվում է օգոստոսի 10-ին։


== Ժողովրդագրություն ==
Բնակչության թվաքանակի փոփոխությունները.


== Կապի տվյալներ ==
Հեռախոս՝ 0363 849211
Փոստային ինդեքս՝ sindaco.misano@comune.misano.bg.it
Պաշտոնակյան կայք՝ http://www.comune.misano.bg.it/


== Արտաքին հղումներ ==
Բնակավայրի պաշտոնական կայք(իտալ.)
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==
Բուղրա Գյուլսոյ

Բուղրա Գյուլսոյ (թուրքերեն՝ Buğra Gülsoy, փետրվարի 22, 1982(1982-02-22), Անկարա, Թուրքիա), թուրք դերասան, մոդել, ճարտարապետ, ռեժիսոր, գրաֆիկական դիզայներ և լուսանկարիչ։


== Վաղ կյանք ==
Բուղրա Գյուլսոյը ծնվել է 1982 թվականի փետրվարի 22-ին Անկարայում։
Դպրոցական կրթությունը ստացել է հայրենի քաղաքում։ Առաջին անգամ բեմ է բարձրացել 13 տարեկանում։ Ավարտել է Արևելամիջերկրածովյան համալսարանի ճարտարագիտության ֆակուլտետը։


== Կարիերա ==
Գյուլսոյը առաջին անգամ նկարահանվել է «Մեր բոլորի համար» հեռուստասերիալում, որտեղ մարմնավորել է Նազըմի դերը։ 2009 թվականին նա նկարահանվել է «Ես տեսել եմ արևը» ֆիլմում։ 2010 թվականին նկարահանվել է «Ո՞րն է Ֆաթմագյուլի հանցանքը» հեռուստասերիալում, որտեղ մարմնավորել է Վուրալ Նամլըի դերը։ 2010 թվականին նկարահանվել է «Ստվերներ և դեմքեր» ֆիլմում։ Այնուհետև նկարահանվել է «Դեպի լավ օրեր» ֆիլմում, որտեղ մարմնավորել է Ջումալիի դերը։ 2011 թվականին նկարահանվել է Հյուսիս-հարավ հեռուստասերիալում, որտեղ մարմնավորել է Գյունեյ Թեքինօղլուի դերը։ Հեռուստասերիալը ցուցադրվել է Kanal D հեռուստաընկերության եթերում։ Գյունեյի դերի համար 2012 թվականին արժանացել է «Թուրքիայի լավագույն հեռուստադերասան» կինոմրցանակին։ 2013 թվականին նկարահանվել է «Հին պատմություն» հեռուստասերիալում, որտեղ մարմնավորել է Մեթեի դերը։ 2015 թվականին նկարահանվել է «Նորից սեր» հեռուստասերիալում, որտեղ մարմնավորել է Ֆաթիհի դերը։


== Անձնական կյանք ==
Գյուլսոյը հանդիպել է դերասանուհի Բուրջու Քարայի հետ։ Զույգը 2011 թվականի հուլիսի 22-ին ամուսնացել է։ Սակայն մեկ տարի անց՝ 2012 թվականի դեկտեմբերին նրանք բաժանվել են։


== Ֆիլմագրություն ==


== Ծանոթագրություններ ==


== Արտաքին հղումներ ==
Պաշտոնական կայք էջ
(6138) 1991 JH1

(6138) 1991 JH1, աստերոիդ աստերոիդների հիմնական գոտում։ Հայտնաբերվել է 1991 թվականի մայիսի 14-ին Սատորու Օտոմոյի և Օսամու Մուրամացուի կողմից Կիյոսատոյում։
Միջին հեռավորությունը Արեգակից կազմում է 2,344589 ա. մ., առավելագույնը մոտենում է 1,892 ա. մ. հեռավորության վրա և հեռանում 2,7972 ա. մ.։ Արեգակի շուրջ մեկ ամբողջական պտույտ է կատարում 1311,29 երկրային օրվա ընթացքում, իր ուղեծրով շարժվելով միջինում 0,274539 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 2,67° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(6138) 1991 JH1 աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Վելյատին

Վելյատին (ուկրաիներեն՝ Велятин), գյուղ Ուկրաինայի Անդրկարպատյան մարզի Խուստի շրջանում։
2001 թվականի տվյալներով Վելյատին գյուղում բնակվում էր 4 576 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Թոմի Լի Ջոնս

Թոմի Լի Ջոնս (անգլ.՝ Tommy Lee Jones, սեպտեմբերի 15, 1946(1946-09-15)[…], San Saba, Տեխաս), ամերիկացի դերասան, ռեժիսոր, պրոդյուսեր, սցենարիստ։ Հանդիսատեսին հայտնի է «Փախստականը», «Հալածվածը», «Սևազգեստ մարդիկ», «Սևազգեստ մարդիկ 2» և «Սևազգեստ մարդիկ 3» ֆիլմերից։


=== Ֆիլմագրություն ===


==== Դերակատարումներ ====


==== Ռեժիսոր ====


==== Պրոդյուսեր ====


==== Սցենարիստ ====


== Ծանոթագրություններ ==
Նովոպրեոբրաժենսկի (խուտոր, Զիլաիրսկի շրջան)

Նովոպրեոբրաժենսկի (ռուս.՝ Новопреображенский, բաշկիրերեն՝ Яңы Преображенка), խուտոր Ռուսաստանի Բաշկորտոստան հանրապետության Զիլաիրսկի շրջանի կազմում։
Բնակչությունը 2009 թվականին գրանցված տվյալներով կազմում էր 39 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Պիզիպովո

Պիզիպովո (ռուս.՝ Пизипово, չուվաշերեն՝ Писĕп), գյուղ Ռուսաստանի Չուվաշիա հանրապետության Ալիկովսկի շրջանի կազմում։
Բնակչությունը 2006 թվականին գրանցված տվյալներով կազմում էր 219 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Բարի իրիկուն, վշտալի մայրեր…

«Բարի իրիկուն, վշտալի մայրեր…», Հովհաննես Թումանյանի ստեղծագործություններից, գրության թվականը ստույգ հայտնի չէ։


== Պատմություն ==
Բովանդակությունից ենթադրվում է, որ գրվել է առաջին համաշխարհային պատերազմի ժամանակ։
Եղիշե Չարենցի անվան գրականության և արվեստի թանգարանի Հովհաննես Թումանյանի ֆոնդի 70-րդ համարում պահվել է մեկ սևագիր-ինքնագիր, որն անավարտ է և բազմաթիվ ուղղումներով։
Առաջին անգամ տպագրվել է  Հովհաննես Թումանյանի երկերի լիակատար ժողովածուի գիտական հրատարակության առաջին հատորի 524-րդ էջում՝ ինքնագրից։ Տպագրվել են ոչ բոլոր տողերը, քանի որ դրանց զգալի մասը եղել են ջնջված և անընթեռնելի։


== Ծանոթագրություններ ==
(3285) Ռութ Վոլֆ

(3285) Ռութ Վոլֆ (անգլ.՝ Ruth Wolfe), աստերոիդ աստերոիդների հիմնական գոտում։ Հայտնաբերվել է 1983 թվականի նոյեմբերի 5-ին Կարոլին Շումեյկերի կողմից Պալոմարում։
Միջին հեռավորությունը Արեգակից կազմում է 2,525925 ա. մ., առավելագույնը մոտենում է 1,9793 ա. մ. հեռավորության վրա և հեռանում 3,0725 ա. մ.։ Արեգակի շուրջ մեկ ամբողջական պտույտ է կատարում 1466,32 երկրային օրվա ընթացքում, իր ուղեծրով շարժվելով միջինում 0,245512 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 20,59° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(3285) Ռութ Վոլֆ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Սեզեն Աքսու

Սեզեն Աքսու (անգլ.՝ Sezen Aksu, հուլիսի 13, 1954(1954-07-13), Sarayköy, Դենիզլիի մարզ, Թուրքիա), թուրք երաժիշտ, երգչուհի և երգահան։ 1980-ականներից մինչ 1996 թվականները համագործակցում էր հայազգի կոմպոզիտոր Օննո Թունջբոյաջյանի հետ։


== Ծանոթագրություններ ==


== Արտաքին հղումներ ==
Սեզեն Աքսու պաշտոնական կայքը
Վիտալի Բազին

Վիտալի Վասիլևիչ Բազին (ռուս.՝ Вита́лий Васи́льевич Ба́зин, դեկտեմբերի 21, 1947(1947-12-21), Կազան, ՌԽՖՍՀ, ԽՍՀՄ - դեկտեմբերի 20, 2010(2010-12-20), Տուլա, Ռուսաստան), թատրոնի և կինոյի խորհրդային ռուս դերասան, Ռուսաստանի ժողովրդական արտիստ (1998)։


== Կենսագրություն ==
Վիտալի Բազինը ծնվել է Կազանում  1947 թվականի դեկտեմբերի 21-ին։ 1970 թվականին ավարտել է Ա. Վ. Լունաչարսկու անվան ԳԻՏԻՍ-ը՝ «Թատրոնի և կինոյի դերասան» մասնագիտությամբ, Վ. Պ. Օստալսկու դասընթացը։ 1970 թվականին  դառնում է Տուլայի դրամատիկական թատրոնի դերասան։ 1995-2007 թվականներին եղել է Յարոսլավլի թատերական ինստիտուտի Տուլայի մասնաճյուղում, դասավանդել է թատերական վարպետություն։


== Մահ ==
2010  թվականի դեկտեմբերի 10-ին նրան գտել են կախված Տուլայի իր բնակարանում։ Դերասանը տառապում էր  ուռուցքով, որն էլ նախնական վարկածով դարձել էր ինքնասպանության պատճառ։ Բնակարանում գտել են մահվանից առաջ գրված երկտողը։ Դերասանը թաղված է քաղաքային գերեզմանատանը։


== Ստեղծագործություն ==


=== Դերեր թատրոնում ===
1971 թվական -  Ալեքսանդր Օստրովսկու «Անօժիտը» -  Վոժեվատով
1974 թվական -  «Բնավորություններ»  -  Խուդյակով
1985 թվական -  «Սեզոնի մոդելները» -  Ֆունտիկով
1987 թվական -  Անտոն Չեխովի« Քեռի Վանյա» -  Վոյնիցկի
1992 թվական-  Ալեքսանդր Օստրովսկու «Անտառը» -  Նեսչաստլիվցեվ
1993 թվական -  «Անվանակոչությունը հենակների վրա» -  Տիմոֆեյ
1999 թվական -  «Ստորաքարշը» -  Մուրոմսկի
2002 թվական -  Պ. Գլադիլինա «Աթենքյան գիշերներ» -  Բորիս Օլեգովիչ
2003 թվական -  «Քննությունը վարում է  միսս Պայպերը» - Հարրի Բակստեր
2003 թվական -  Նիկոլայ Գոգոլի «Ամուսնություն» -  Կոչկարյով
2006 թվական -  «Նիկիտայի կրքերը» -  Պյոտր
2007 թվական - Ֆեոդոր Դոստոևսկու «Նվաստացվածներն ու անարգվածները»  -  Երեմիա Սմիթ
2009 թվական -   Ուիլյամ Շեքսպիրի «Օթելլո» -  Սենատոր
2009 թվական - Ա. Ի. Սումբատով-Յոիժինի  «Բազեները և ագռավները» -  Բերկուտովսկի


=== Ֆիլմագրություն ===
1969 թվական -  «Կարմիր ագիտատոր Տրոֆիմ Գլուշկով » -  Տրոֆիմ Գլուշկով
1972 թվական -  «Ալկիոն» -  պարտիզան
1973 թվական -  «Հավորժական կանչ» -  Մաքսիմ Նազարով
1974 թվական -  «Բոց» -  Անտոն
1983 թվական -  «Նիկոֆոր Բուբնովի երջանկությունը»
1985 թվական -  «Իմ թանկագին » -  Վասիլի
1986 թվական -  «ինչ որ տեղ որոտում է պատերազմը» -  ֆեդյա
1988 թվական -  «Խաղաղություն պատերազմից հետո»
1992 թվական -  «Գեներալ»
2006 թվական -  «Վերջին խոստովանություն»


== Ծանոթագրություններ ==
Կարմիր բանան

Կարմիր բանան բանանի տեսակներից մեկն է, որն ունի կարմրավուն-մանուշակագույն կեղև։ Որոշ դեպքերում ավելի փոքր են և հաստ, քան սովորական դեղին բանանը, իսկ որոշ դեպքերում՝ շատ ավելի մեծ։ Հասած ժամանակ հում կարմիր բանանի պտուղը փափուկ է և բաց վարդագույն գույն ունի։ Այս պտուղն ավելի փափուկ ու քաղցր է, քան սովորական դեղին բանանը, որոշ տեսակներ ունենում են ազնվամորու թեթև բույր։ Մեծ քանակությամբ կարմիր բանան արտադրողների կողմից արտահանվում է Արևելյան Աֆրիկա, Ասիա, Հարավային Ամերիկա և Արաբական Միացյալ Էմիրություններ։ Դրանք հատկապես մեծ պահանջարկ ունեն Կենտրոնական Ամերիկայում, բայց վաճառվում են ամբողջ աշխարհում։


== Նկարագրություն ==

Կարմիր բանանը հասած ժամանակ ունենում է մուգ կարմիր կամ շագանակագույն կեղև։ Պտղի ուտելու լավագույն ժամանակն է, երբ այն անթափանց և մի փոքր փափուկ։ Այս տեսակը ներառում է ավելի շատ բետա կարոտին և վիտամին C, քան դեղին բանանը։ Այն պարունակում է նաև կալիում և երկաթ։ Որքան ավելի կարմիր է պտուղը, այնքան շատ է կարոտինը և բարձր է վիտամին C- ի մակարդակը Ինչպես դեղին բանանները, կարմիր բանանները հասունանում են սենյակային ջերմաստիճանում մի քանի օրում և լավագույնս պահվում են սենյակային ջերմաստիճանում։
Համեմատած ամենատարածված բանանի՝ դեղին բանանի հետ, դրանք ավելի փոքր են, ունեն շատ ավելի հաստ կեղև, ավելի մեղմ համ ունեն, բայց նրանց պահպանման ժամկետն ավելի երկար է, քան դեղին բանաններինը։
Կարմիր բանանը դեղին բանանից 50 տոկոսով ավելի թանկ է, քանի որ այն շատ ավելի քիչ է մատակարարվում։


== Օգտագործում ==
Կարմիր բանանն օգտագործվում է նույն կերպ, ինչպես դեղին բանանը՝ ուտելուց առաջ պտուղը կլպելով։ Դրանք հիմնական հում են ուտում, ամբողջական կամ կտրտած, ավելացվում են աղանդերին կամ աղցաններին, բայց երբեմն կարող են նաև թխվել, տապակվել կամ չորացվել։ Կարմիր բանանները նույնպես սովորաբար վաճառվում են չոր վիճակում, խանութներում։
Կարմիր բանանն ավելի շատ բետա կարոտին և վիտամին C ունի, քան դեղին բանանի տեսակները։ Բոլոր բանանները պարունակում են շաքարի երեք բնական աղբյուր՝ սախարոզ, լևուլոզ և գլյուկոզա։
Առաջին բանանը, որը շուկայում հայտնվել է Տորոնտոյում (1870-ականներին և 1880-ականներին), կարմիր բանանն էր։ Կարմիր բանանը առկա է Միացյալ Նահանգների մասնագիտացված շուկաներում և ավելի մեծ սուպերմարկետներում։


== Հիվանդություններ ==
Պանամայի հիվանդություն


== Տես նաև ==
Բանան


== Ծանոթագրություններ ==
Էգ Վիվ (Արյեժի գավառ)

Էգ Վիվ (ֆր.՝ Aigues-Vives), համայնք Ֆրանսիայում, որը գտնվում է Միջին Պիրենեյան մարզի Արյեժ գավառում։ Մտնում է Միրպուա կանտոնի կազմի մեջ։ Հանդիսանում է Պամե շրջանը։
Համայնքի INSEE կոդ՝ 09002։


== Բնակչություն ==
Համայնքի բնակչությունը 2008 թվականին կազմում էր 485 մարդ։


== Ծանոթագրություններ ==


== Տես նաև ==
Ֆրանսիայի շրջանների ցանկ


== Արտաքին հղումներ ==
«Վիճակագրության ազգային ինստիտուտ՝ Էգ Վիվ» (ֆրանսերեն)։ Արխիվացված օրիգինալից 2012-05-17-ին։ Վերցված է 2011-12-27
Բեմեզր

Բեմեզր (ռամպա), բեմի առջևի եզրը՝ բեմահարթակը ներքևից լուսավորող սարքով հանդերձ։
Բեմեզրի լուսավորող սարքերը լուսավորում են բեմը, դերասաններին և առջևի ու հետևի դեկորացիաները։
Բեմեզրի լուսավորող սարքերը սովորաբար թաքցված է հանդիսատեսից ոչ բարձր պատնեշով։


== Ծանոթագրություններ ==
Սարալանջ (Արագածոտնի մարզ)

Անվան այլ կիրառումների համար տե՛ս՝ Սարալանջ (այլ կիրառումներ)Սարալանջ, գյուղ Հայաստանի Արագածոտնի մարզում, Ծաղկունյաց լեռների ստորոտին։ Հեռավորությունը մարզկենտրոնից՝ 34 կմ հյուսիս-արևելք, բարձրությունը ծովի մակերևույթից՝ 2000 մ։


== Անվանումներ ==
Հնում կոչվել է Հաջիբաղր, անվանումով։ Սարալանջ է վերանվանվել 1946 թվականին։ Անվանումը պայմանավորված է գյուղի տեղադիրքր հետ։ Գյուղը տեղադրված է Արագած լեռնազանգվածի հյուսիս֊արևմտյան լանջերին։
Գյուղը հիմնադրվել է 1830 թվականին։


== Բնակչություն ==
Սարալանջի բնակչության նախնիները գաղթել են Մուշի,Ալաշկերտի, Սասունի գյուղերից։
Սարալանջի ազգաբնակչության փոփոխությունը.


== Տնտեսություն ==
Բնակչությունը զբաղվում է անասնապահությամբ, բանջարաբուծությամբ և պտղաբուծությամբ։


== Պատմամշակութային կառույցներ ==
Գյուղի հյուսիսային մասում են գտնվում Սուրբ Աստվածածին եկեղեցին (19-րդ դ.) և «Թուխ Մանուկ» մատուռը (19-րդ դ.)։


== Տես նաև ==
Սարալանջի պատմության և մշակույթի անշարժ հուշարձանների ցանկ (Արագածոտնի մարզ)


== Ծանոթագրություններ ==


== Արտաքին հղումներ ==
Սարալանջ (Արագածոտնի մարզ) բնակավայրը «GEOnet Names Server» կայքում։
2001 թվականի Հայաստանի մարդահամարի արդյունքները, Հայաստանի վիճակագրական կոմիտե
Kiesling, Rediscoving Armenia, p. 22, available online at the US embassy to Armenia's website Archived 2008-06-26 at the Wayback Machine.


== Ծանոթագրություններ ==
Չասով Յար

Չասով Յար (ուկրաիներեն՝ Ча́сів Яр), քաղաք Ուկրաինայի Դոնեցկի մարզի Արտյոմովոյի քաղաքային խորհուրդում, շրջանային նշանակության քաղաք։ Հիմնադրվել է 19-րդ դարում։
2012 թվականի տվյալներով Չասով Յար քաղաքում բնակվում էր 14 225 մարդ։ Բնակավայրը զբաղեցնում է 17,9 կմ² տարածք։ Բնակչության խտությունը կազմում էր 928 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
Ուկրաինայի բնակավայրերի արբանյակային լուսանկարները։ (ուկր.)
Բեզիմյաննոե (գյուղ, Էնգելսկի շրջան)

Անվան այլ կիրառումների համար տե՛ս՝ ԲեզիմյաննոեԲեզիմյաննոե (ռուս.՝ Безымянное), գյուղ Ռուսաստանի Սարատովի մարզի Էնգելսկի շրջանի կազմում։
Բնակչությունը վերջին գրանցված տվյալներով կազմում էր 1493 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Հրեական թաղամաս (Սկոպիե)

Հրեական թաղամաս (մակեդոներեն՝ Еврејско маало) — Սկոպիեի շրջաններից է, տեղակայված է ամրոցի ստորին հատվածներում, Վարդար գետի ափին, Պայկո շրջանի հարևանությամբ։


== Պատմություն ==
Արդեն միջնադարում հրեա ճանապարհորդները հիշատակում են թաղամասի գոյության մասին։ Թաղամասը ամենահին հրեական բնակավայրերից մեկն է տարածաշրջանում։ Օսմանյան կայսրության կառավարման ժամանակաշրջանում թաղամասը անվանվում էր թուրքերի կողմից՝ «Յահուդի-խանե»։ Այդ ժամանակաշրջանի թաղամասի ստույգ գտնվելու վայրը հայտնի չէ։ Անհայտ է նաև, 1689 թվականին հիշատակված սինագոգի գտնվելու վայրը։ Հրդեհներից, երկրաշարժներից, ջրհեղեղներից ու պատերազմներից հետո հին շինությունները թաղամասի չեն պահպանվել։ Մինչպատերազմյան ժամանակաշրջանում իրականացված պեղումների արդյունքում հայտնաբերվել են մի քանի շինություն։
Օսմանյան կայսրության ժամանակաշրջանում հրեաները իրավունք ունեին ապրել քաղաքի ցանկացած շրջանում։ Ռաբբինյան գրականությունից հայտնի է դարձել, որ թաղամասի շուրջ պարիսպները հրեաներեն են կառուցել, ինչպես բարոյական տեսակետից, այնպես էլ թուրքերի հարձակումնները թաղամասի վրա կասեցնելու համար։ Մինչ 19-րդ դարը այն հանդիսանում էր Սկոպյեի ամենաաղքատ թաղամասերից մեկը։ Հրեական բնակչության շրջանում բարեկեցության աճով պայմանավորված, թաղամասում սկսեցին ի հայտ գալ հրեական ճարտարապետության ոճով շինություններ, որը փոխեց թաղամասի տեսքը, և հատկապես նրա այն հատվածներում, որը մոտ էր  Վարդար գետին։ Գրականությունից հայտնի է, որ թաղամասում առկա էր գլխավոր փողոց, որից սկիզբ էին առնում բազում այլ փոքր փողոցներ և նրբանցքներ։ 1921-1927 թվականներին թաղամասում կառուցվեց ազգային թատրոնը և քաղաքապետարանը, որը քանդվեց 1963 թվականի երկրաշարժի արդյունքում։ Թաղամասում գործում էր առնվազն երկու խորտկարան։
Թաղամասում կյանքը ավարտվեց այն բանից հետ, երբ 1942 թվականի մարտի 11-ին բուլղարական իշխանությունները արտաքսեցին բոլոր Մակեդոնիայի հրեաներին դեպի տարանցիկ ճամբար, իսկ 1943 թվականի մարտին արտաքսեցին Տրեբլինկա, որտեղ նրանց բոլորին սպանեցին։ Հրեաների ունեցվածքը բռնագանձվեց։
1963 թվականի ավերիչ երկրաշարժից հետո թաղամասի ավերակները քանդվեցին, իսկ նրա տարածքներ կառուցապատվեցին սովորական շենքերով և կառուցվեց մինչքաղաքային ավտոբուսային կայարանը։ 2011 թվականին թաղամասում ավարտվեց մակեդոնացի հրեաների հոլոքոստի թանգարանի կառուցապատումը։


== Արտաքին հղումներ ==
Ангеловска, Билјана. «Еврејско маало — богатството на градот», «Утрински весник», МПМ Македонија, 14 март 2013 Archived 2016-10-05 at the Wayback Machine.


== Գրականություն ==
Плима и слом; Жени, Лебл; Фонд на Холокаустот на Евреите од Македонија; ISBN 978-608-65129-6-5; Скопје, ноември 2013 година.
Խարաջ

Խարաջ (արաբ․՝ خراج‎‎)՝ ծախսեր, միջոցներ), հողահարկ Մերձավոր և Միջին Արևելքի երկրներում։ Սասանյանների պետության մեջ կոչվել է խարագ և վճարվել հիմնականում բնահարկի ձևով՝ բերքի 0, 3-ի, նույնիսկ 0, 5-ի չափով։ Արաբական խալիֆայությունում, սկզբնական շրջանում (VII դար), խարաջը նշանակում էր ընդհանրապես հարկ, որ գանձվում էր նվաճված ոչ մուսուլման ժողովուրդներից, սակայն, VIII դարից արդեն իբրև հողահարկ, խարաջը վճարել են բոլորը՝ անկախ կրոնական պատկանելությունից։ Մուսուլման հողատերերը հաճախ վճարել են ուշր (տասանորդ) և խուսափել խարաջից։ Աբբասյանների ժամանակ խարաջը վերջնականապես ստացել է նեղ իմաստով հողահարկի նշանակություն, վճարվել է երկու ձևով (խարաջ միսահա և խարաջ մուկասամա)։ Առաջինը գանձվել է պետական հաշվառման ենթարկված կալվածներից՝ դրամական հարկի և բնահարկի ձևով, երկրորդը՝ ըստ հողի որակի, ոռոգման պայմանների և կազմել է բերքի 0, 25, 0, 3 կամ 0, 5 մասը։ Այն հողերը, որոնցից խարաջ է վերցվել, կոչվել են խարաջային։ Խարաջի և ընդհանրապես հարկերի վերաբերյալ կային հատուկ մատյաններ, ինչպես նաև իրավագիտական ժողովածուներ։
Հազզո

Հազզո, գյուղաքաղաք Արևմտյան Հայաստանում, Բիթլիսի նահանգի Մուշ գավառի Սասուն գավառակի կենտրոնը, Բիթլիսից մոտ 60 կմ հարավ-արևմուտք, Արզան (Խարզան) գետի աջ ափին, բերրի սարահարթում։ 16-19-րդ դարերի 40-ական թթ.` նշանավոր բերդաքաղաք, համանուն քրդական հուքյումեթության (կիսանկախ իշխանություն) կենտրոնը։


== Բնակչություն ==
Ըստ Ղուկաս Ինճիճյանի՝ 19-րդ դարի սկզբին ուներ 500 տուն հայ բնակիչ (քաղաքի բնակչության կեսը)։ 1878 թվականին` 2400, 1914 թվականին՝ մոտ 3000 հայ բնակիչ։ Զբաղվում էին արհեստներով, առևտրով, երկրագործությամբ, այգեգործությամբ, գինեգործությամբ։
Հազզոյի հայ բնակչության մեծ մասը բնաջնջվել է 1915 թվականին, Մեծ Եղեռնի ժամանակ։ Փրկվածները հիմնականում ապաստանել են Արևելյան Հայաստանում։ Հազզոն վերանվանվել է Քոզլուք։


== Օգտակար հանածոներ ==
Քաղաքի շրջակայքում կային մեծ թվով աղահանքեր։


== Պատմամշակութային կառույցներ ==
Հազզո գյուղում ունեին եկեղեցի (Սուրբ Աստվածածին կամ Քաջ Մուշեղ)։ Հազզոյից ոչ հեռու, Նորշեն գյուղի մոտ գտնվում էր Սուրբ Կոնոնոսի վանքը։


== Կրթություն ==
Գյուղաքաղաքում գործում էր Կ. Պոլսի Միացյալ ընկերության ջանքերով 1870-ական թթ. բացված նախակրթարան։


== Գրականություն ==
Ինճիճյան Ղ., Աշխարհագրութիւն չորից մասանց աշխարհի, մաս 1, Ասիա, հ. 1, Վնտ., 1806։
Միրախորյան Մ., Նկարագրական ուղևորություն ի հայաբնակ գավառս Արևելյան Հայաստանի, հ. 1, ԿՊ, 1884։
Տեվկանց Ա., Այցելություն ի Հայաստան 1878 թ., Երևան, 1985։
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն


== Տես նաև ==
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն
Գրյադա (գյուղ, Ուգրանսկի շրջան)

Անվան այլ կիրառումների համար տե՛ս՝ ԳրյադաԳրյադա (ռուս.՝ Гряда), գյուղ Ռուսաստանի Սմոլենսկի մարզի Ուգրանսկի շրջանի կազմում։
Բնակչությունը 2007 թվականին գրանցված տվյալներով կազմում էր 0 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Հարձակում Բոմակոյի հյուրանոցում

Հարձակում Բոմակոյի հյուրանոցում, զինված մարդկանց ահաբեկչական հարձակում 2015 թվականի նոյեմբերի 20-ին Մալիի մայրաքաղաքի Radisson հյուրանոցում։ Ըստ ԶԼՄ-ների տեղական ժամանակով 7:00-ին ահաբեկիչները գրոհով մտել են հյուրանոց և պատանդ են վերցրել 170 հոգի՝ 140 այցելու և 30 հոգի աշխատակազմից, զոհվել է է մոտավորապես 18 հոգի։ Պատանդ վերցված մարդկանցից մի մասին՝ մոտ 100 հոգու, ով կարողացել է Ղուրանից հատվածներ կարդալ, ահաբեկիչները բաց են թողել։
Հարձակման պատասխանատվությունը իր վրա է վերցրել Ալ Քաիդա ահաբեկչական կազմակերպության հետ կապված «Ալ Մուրաբիտուն» խմբակցությունը։
Ավելի ուշ՝ ըստ BBC-ի, պատանդները գրոհով ազատվել են։ Հատուկ ստորաբաժանումները հյուրանոցում պատանդների 27 դիակ են գտել։ Գործողության ընթացքում երեք ահաբեկիչ է զոհվել։


== Դեպքերի ընթացքը ==
Ահաբեկիչները հյուրանոցին մոտեցել են դիվանագիտական մեքենաներով։ Հարձակվողները չճշտված տվյալներով 2-5 հոգի են եղել։ Վիրավորելով հյուրանոցի պահակին Ալահ աքբար գոչելով խուժել են հյուրանոց և պահանջել մարդկանց հավաքվել սպասասրահում։
Ահաբեկիչները պատանդների մի մասի հետ բարիկադավորվել են վերջին՝ յոթերորդ հարկում։ Մնացած պատանդները իրենց սենյակներում են մնացել։ Մալիի հատուկ ստորաբաժանումներին օգնության են ժամանել ֆրանսիացի և ամերիկացի ոստիկաններ։ Պատանդներին ազատելու գործողությունները տևել են մոտ 5 ժամ։


== Ծանոթագրություններ ==
Վոսկրեսենկա (գյուղ, Բուրինի շրջան)

Անվան այլ կիրառումների համար տե՛ս՝ ՎոսկրեսենկաՎոսկրեսենկա (ուկրաիներեն՝ Воскресенка), գյուղ Ուկրաինայի Սումիի մարզի Բուրինի շրջանում։ Հիմնադրվել է 18-րդ դարում։
2001 թվականի տվյալներով Վոսկրեսենկա գյուղում բնակվում էր 950 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Կավակուրտա

Կավակուրտա  (իտալերեն՝ Cavacurta), կոմունա Իտալիայում, գտնվում է Լոմբարդիա մարզի Լոդի գավառում։
Բնակչությունը կազմում է՝ 903 մարդ (2008 թվականի տվյալներով)։ Խտությունը կազմում է՝ 129 մարդ/կմ²։ Տարածքը՝ 7 կմ²։ Էլեկտրոնային փոստ՝ 26844։ հեռախոսային կոդ՝ 0377։


== Ժողովրդագրություն ==
Բնակչության թվաքանակի փոփոխությունները.


== Կոմունայի վարչակազմ ==
Հեռախոս. 0377 59101
Էլեկտրոնային փոստ. info@comune.cavacurta.lo.it
Պաշտոնական կայք. http://www.comune.cavacurta.lo.it/ Archived 2013-01-01 at the Wayback Machine.


== Արտաքին հղումներ ==
http://www.comune.cavacurta.lo.it/ Archived 2013-01-01 at the Wayback Machine.
Վիճակագրության ազգային ինստիտուտ (իտալ.)
* http://www.istat.it/english/ Archived 2009-12-07 at the Wayback Machine.


== Ծանոթագրություններ ==
Սիդորովկա (այլ կիրառումներ)

Սիդորովկա, կարող է վերաբերել՝

Սիդորովկա - գյուղ, Ուկրաինայի Չեռնիգովի մարզի Բորզնայի շրջանում
Սիդորովկա - գյուղ, Ուկրաինայի Սումիի մարզի Գլուխովի շրջանում
RSAC

RSAC (Red Samara Automobile Club), ռուսական երաժշտական խումբ։ Բացի հիմնադիր և մենակատար Ֆելիքս Բոնդարևից, կազմի մեջ մտնում են Tesla Boy-ի նախկին կիթառահար Լեոնիդ Զատագինը (բաս կիթառ), Mana Island-ի նախկին թմբկահար Իվան Ամելենկոն (հարվածային գործիքներ) և երգչուհի ELLA–ն (իրական անունը Էլվիրա Պոնոմարյովա), որը ծնունդով Դոնեցկից է (Ուկրաինա), ներկայումս բնակվում է Դոնի Ռոստով քաղաքում (Ռուսաստան), «Ուկրաինայի ձայնը» հեռուստաշոուի նախկին մասնակից է։


== Պատմություն ==
Խումբը ստեղծվել է որպես երգիչ/ինդի երաժիշտ Ֆելիքս Բոնդարևի նախագիծ։ Անվանումը «Red Samara Automobile Club»-ի կրճատումն է։
Բոնդարևը, որն աշխատել է այնպիսի խմբերի հետ, ինչպիսիք են «The Brian Jonestown Massacre»-ը, «Մումիյ Տրոլլ»-ը և «Սանսարան», տարիների ընթացքում շատ նախագծեր է ունեցել, սակայն դրանցից ոչ մեկը համընդհանուր հավանության չի արժանացել։ 2019 թվականի դրությամբ RSAC խումբը արդեն գոյություն ունի 10 տարուց ավելի։
2018 թվականին Ֆելիքս Բոնդարևին դուր է եկել RSAC-ի «Боль, Боль, Боль» երգի Էլլայի քավեր տարբերակը․ աղջիկը Instagram սոցիալական ցանցում տեղադրել էր այն #хочуфит #феликсбондарев #рсак հեշթեգերով։ Բացի այդ, նա ձայնագրում և ինտերնետ է տեղադրում տարբեր երգերի քավեր տարբերակները։ Դրանից հետո նրանք ձայնագրել են «Поезда» երգը, որն ընդգրկվել է «Голые факты» ալբոմում։
Նույն 2018 թվականի աշնանը թողարկվել է «АРГУМЕНТЫ» նոր ալբոմը, որտեղ Էլլան արդեն հայտարարվել է որպես խմբի անդամ, այլ ոչ թե հրավիրված արտիստ։ Ալբոմը Մոսկվայում և Սանկտ Պետերբուրգում ներկայացնելուց հետո խումբը ամբողջ կազմով ուղևորվել է շրջագայության Ռուսաստանով։
Խմբին ժողովրդականություն է բերել «NBA»  երգը, որը թողարկվել է «АРГУМЕНТЫ» ալբոմի կազմում։ 2019 թվականի ամռանը այս երգը վերաձայնագրվել և վերաթողարկվել է «Фелла» ալբոմի հետ և ստացել է «NBA (Не мешай)» անվանումը։


== Սկավառակագրություն ==


=== Ստուդիական ալբոմներ ===


=== Մինի-ալբոմ ===


=== Սինգլեր ===


=== Տեսահոլովակներ ===


== Մրցանակներ և անվանակարգեր ==


== Ծանոթագրություններ ==


== Արտաքին հղումներ ==
Բանկալթիի Մխիթարյան դպրոց

Բանկալթիի մասնավոր հայկական դպրոց (թուրք . ՝ Özel Pangaltı Ermeni Okulu), մասնավոր հայկական համայնքային դպրոց Թուրքիայի Ստամբուլ քաղաքի Շիշլի շրջանի Բանկալթի թաղամասում։


== Անուն ==
Դպրոցի ամբողջական անվանումը թուրքերեն Özel Pangaltı Ermeni İlkokulu Ortaokul Lisesi ve Anadolu Lisesi է, որը թարգմանաբար նշանակում է «Բանկալթիի մասնավոր հայկական հիմնական, միջնակարգ, ավագ դպրոց և անատոլիական ավագ դպրոց»։ Թուրքական կրթական համակարգում «Անադոլու Լիսեսի»-ն (Անատոլիական ավագ դպրոց) միջնակարգ դպրոցների անունն է, որոնք ունեն ինտենսիվ օտար լեզուների ուսուցում, սովորաբար անգլերեն։


== Պատմություն ==
Ըստ դպրոցի պաշտոնական կայքէջի, այն հիմնադրվել է 1825 թվականին, Ստամբուլի եվրոպական հատվածի Բեյօղլու շրջանում, Մխիթարյան միաբանության կողմից։ Մեկ այլ աղբյուր նշում է, որ այն առաջին անգամ բացվել է Ստամբուլի անատոլիական (ասիական) հատվածի Սկյուտար թաղամասի Կանդիլիի գեղատեսիլ վայրում՝1811 թվականին, փակվել է 1816 թվականին, իսկ ավելի ուշ վերաբացվել և գործունեությունը շարունակել է Բեյօղլուի Մխիթարյան վանքում՝ 1825 թվականից մինչև 1866 թվականին, երբ այն տեղափոխվեց իր ներկայիս վայրը։
Այսօր դպրոցը գործում է Թուրքիայի ազգային կրթության նախարարության ղեկավարությամբ՝ ենթարկվելով նույն կանոններին, ինչ մյուս պետական և մասնավոր դպրոցները, և բավարարում է Ստամբուլի հայ համայնքի կարիքները։
Դպրոցն ունի մանկապարտեզ, նախակրթարան և միջնակարգ բաժիններ։ Այն երկսեռ է։


== Նշանավոր շրջանավարտներ ==
Արմեն Տորյան
Զահրատ
Արման Մանուկյան
Ռոբեր Հատտեճյան
Ժիրայր Օհանյան Չաքիր
Սևան Նիշանյան


== Ծանոթագրություններ ==


== Արտաքին հղումներ ==
http://www.pangaltilisesi.k12.tr/ Բանկալթիի Մխիթարյան դպրոց. պաշտոնական կայք
Ռոթ (Ստորին Հռենոսի գավառ)

Ռոթ (ֆր.՝ Rott), համայնք Ֆրանսիայի Գրանդ Էստ մարզի Ստորին Հռենոս գավառում։
Բնակչությունը 2006 թվականի դրությամբ կազմում է 502 մարդ, բնակչության խտությունը` 154.94 մարդ/կմ²։ Բնակավայրը զբաղեցնում է 3.24 կմ² տարածք։


== Աշխարհագրություն ==
Գտնվում է Փարիզ քաղաքից 410 կմ արևելք, Ստրասբուրգ քաղաքից` 55 կմ հյուսիս։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 305 աշխատունակ (15-64 տարեկան)  բնակիչ, որոնցից ակտիվ էին 236-ը, իսկ ոչ ակտիվները` 69։ Ակտիվության ցուցանիշը կազմում է 77,4 %։ 236 աշխատունակ մարդկանցից աշխատել է 218 անձ (127 տղամարդ և 91 կին)։ Գործազուրկ են եղել 18 անձ (6 տղամարդ և 12 կին)։ 69 անաշխատունակներից 12-ը եղել են աշակերտներ կամ ուսանողներ, 28-ը` թոշակառուներ, իսկ 29-ը չեն աշխատել տարբեր պատճառներով։


== Տես նաև ==
Ստորին Հռենոս գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Սերյոգովո (գյուղ, Կնյաժպոգոստսկի շրջան)

Անվան այլ կիրառումների համար տե՛ս՝ ՍերյոգովոՍերյոգովո (ռուս.՝ Серёгово, կոմի՝ Серег-Ыб), գյուղ Ռուսաստանի Կոմիի հանրապետության Կնյաժպոգոստսկի շրջանի կազմում։
Բնակչությունը 2009 թվականին գրանցված տվյալներով կազմում էր 551 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Արասատուբայի գավառ

Արասատուբայի (պորտ.՝ Microrregião de Araçatuba), գավառ Բրազիլիայում, մտնում է Սան Պաուլու նահանգի մեջ։ Մտնում է Բաուրու մարզի մեջ։ Բնակչությունը կազմում է 493 407 մարդ 2005 թվականի տվյալով։ Զբաղեցված տարածքը 6265,500  կմ²։ Բնակչության խտությունը 78,7  մարդ/կմ²։


== Վիճակագրություն ==
Համախառն ներքին արտադրանքը կազմել է 2 551 368 759,00 (ըստ Բրազիլիայի ինստիտուտի աշխարհագրության և վիճակագրության տվյալների)
Համախառն ներքին արտադրանքը մեկ շնչի հաշվով 2003 թվականին կազմում է 10 510,71 ռեալ (ըստ Բրազիլիայի ինստիտուտի աշխարհագրության և վիճակագրության տվյալների)
Մարդկային զարգացման ինդեքսի պոտենցիալը 2000 թվականին կազմել է 0,834։


== Գավառի կազմ ==
Գավառի կազմի մեջ են մտնում հետևյալ համայնքները.

Արասատուբա
Բենտու դի Աբրեու
Գուարարապիս
Լավինիա
Ռուբիասեա
Սանտու Անտոնիու դու Արականգուա
Վալպարաիզու
Սիե

Սիե, գյուղ Արևմտյան Հայաստանում, Դիարբեքիրի վիլայեթի Մարդինի գավառում։ Գտնվում էր Դիարբեքիր քաղաքից 45 կմ արևելք։
Բնակչության մասին տվյալներ չեն պահպանվել։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Դիարբեքիրի նահանգի հայաբնակ բնակավայրեր


== Ծանոթագրություններ ==
Զևքսիս

Զևքսիս (հուն․՝ Ζεύξις, մ.թ.ա. 5-րդ դար, Heraclea Lucania, Պոլիկորո, Մատերա, Բազիլիկատա, Իտալիա - մ.թ.ա. 4-րդ դար, Աթենք, Հունաստան), մ․թ․ա․ 5-րդ դարի վերջի և 4-րդ դարի սկզբի հին հունական գեղանկարիչ։ Հռչակվել է բնությանը նմանակելու իր ձիրքով և, հատկապես, մեծ արվեստով նատյուրմորտներ պատկերելու վարպետությամբ։ Ըստ ավանդազրույցի՝ Զևքսիսը մահացել է ծիծաղից, որը նրան պատճառել էր երգիծական շնչով իր իսկ պատկերած Աֆրոդիտե դիցուհին, ում համար որպես մոդել ծառայել էր նկարը պատվիրած պառավը՝ վերջինիս համառ, անզիջում պնդմամբ։
Զևքսիսի նկարները («Տեդինե», «Կենտավրոսների ընտանիք») հայտնի են ըստ անտիկ գրականության սկզբնաղբյուրների հետագայում վերապատկերված հռոմեական որմնանկարների (Վետտիների տուն, Պոմպեյ) և խճանկարների (Ադրիանոսի վիլլան Տիվոլիում, Հռոմի մոտ)։


== Ծանոթագրություններ ==


== Գրականություն ==
Чубова А. П., Конькова Г. И., Давыдова Л. И. Античные мастера. Скульпторы и живописцы. Искусство, Ленинградское отделение, 1986.
«Зевксис, живописец»։ Բրոքհաուզի և Եֆրոնի հանրագիտական բառարան: 86 հատոր (82 հատոր և 4 լրացուցիչ հատորներ)։ Սանկտ Պետերբուրգ։ 1890–1907 


== Արտաքին հղումներ ==
Description of a painting by Zeuxis in "Zeuxis and Antiochus" by Lucian of Samosata (Vol. II) Գուտենբերգ նախագիծ
Reference to the painting technique of Zeuxis by Aristotle from The Poetics Գուտենբերգ նախագիծ
Ուոլթ Դիսնեյ ընկերության արտադրած ֆիլմերի ցանկ

Ներքևում նշված են այն ֆիլմերը, որոնք թողարկվել են Walt Disney Productions (1929-ից 1983 թվական) և Walt Disney Pictures (1983 թվականից) ընկերությունների ապրանքանիշի ներքո։
Այս ցուցակը չի պարունակում The Walt Disney Studios ընկերության, ինչպես նաև միանգամից տեսակրիչներում և հեռուստաֆիլմերում ցուցադրված ֆիլմերը։ Ինչպես նաև չի պարունակում Walt Disney Pictures-ի ապրանքանիշի ԱՄՆ-ում թողարկված ֆիլմերը, որոնք թողարկվել են այլ ընկերությունների ապրանքանիշերի տակ։


== Ֆիլմեր ըստ տասնամյակների ==


=== 1930թ. ===


=== 1940թ. ===


== Ծանոթագրություններ ==


=== IMDB ===


=== Walt Disney ===
Բալըկ (լճակ)

Անվան այլ կիրառումների համար տե՛ս՝ Բալըկ (այլ կիրառումներ) Բալըկ, լճակ Թուրքիայում, Կարսի մարզում։


== Ծանոթագրություններ ==
Առնարա

Առնարա (իտալերեն՝ Arnara), քաղաք Իտալիայում` Լացիո մարզի Ֆրոզինոնե գավառում։ Բնակչությունը՝ 2.453 մարդ, բնակչության խտությունը՝ 204 մարդ/կմ²։ Տարածքը՝ 12 կմ²։ Փոստային ինդեքս՝ 3032։ Հեռախոսսյին կոդ՝ 00775։


== Ժողովրդագրություն ==
Բնակչություն


== Ծանոթագրություններ ==


== Արտաքին հղումներ ==
Պաշտոնական էջ
Արթուր Թովմասյան (մարմնամարզիկ)

Անվան այլ կիրառումների համար տե՛ս՝ Արթուր Թովմասյան (այլ կիրառումներ)Արթուր Թովմասյան (հունիսի 18, 1992(1992-06-18), Երևան, Հայաստան), հայ մարմնամարզիկ։ Դոհայում կայացած աշխարհի գավաթի բրոնզե մեդալակիր (2013)։


== Կենսագրություն ==
Արթուր Թովմասյանը ծնվել է 1992 թվականի հունիսի 18-ին։ Մարմնամարզությամբ սկսել է զբաղվել 1998 թվականից։ Եղել է Հրանտ Շահինյանի անվան մարզադպրոցի սանը։ Սպորտային մարմնամարզության Հայաստանի հավաքականի անդամ է։


== Կարիերա ==


=== Պատանեկան ===
2009 թվականին, ֆիննական Տամպերե քաղաքում կայացած պատանեկան օլիմպիական փառատոնում (23 թիմերի մասնակցությամբ) Արթուր Թովմասյանը Վահան Վարդանյանի և Արթուր Դավթյանի հետ Հայաստանի հավաքականի կազմում ընդհանուր թիմային հաշվարկում զբաղեցրել է 6-րդ տեղը։ Նույն թվականին Երևանում նա մասնակցել է Հրանտ Շահինյանի հուշամրցաշարին, որտեղ բազմամարտի մրցումներում գրավել է երրորդ տեղը։


=== Մեծահասակներ ===
2012 թվականի մարտին օղակների վրա վարժությունում դարձել է Հայաստանի չեմպիոն։
2012 թվականի դեկտեմբերին Մոսկվայում կայացած օլիմպիական չեմպիոն Միխայիլ Վորոնինի միջազգային հուշամրցաշարում օղակների վրա վարժությունում զբաղեցրել է առաջին տեղը՝ դառնալով մրցաշարի հաղթող։
2013 թվականի մարտի 24-31-ին Դոհայում կայացած սպորտային մարմնամարզության Աշխարհի գավաթի խաղարկությունում Արթուր Թովմասյանը օղակների վրա վարժությունում զբաղեցրել է երրորդ հորիզոնականը։


== Ծանոթագրություններ ==


== Հղումներ ==
Արթուր Թովմասյանը(չաշխատող հղում) Մարմնամարզության միջազգային ֆեդերացիայի կայքում
Օլոր

Օլոր, գյուղ Արևելյան Հայաստանում, Կարսի մարզում:
Բնակչության մասին տվյալներ չեն պահպանվել։ Հայերը բռնությամբ տեղահանվել են 1920 թվականի հայ-թուրքական պատերազմի ժամանակ և բնակություն հաստատել Արևելյան Հայաստանում։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Կարսի նահանգի հայաբնակ բնակավայրեր


== Ծանոթագրություններ ==
Նովոսուրմետովո

Նովոսուրմետովո (ռուս.՝ Новосурметово, բաշկիրերեն՝ Яңы Сөрмәт), գյուղ Ռուսաստանի Բաշկորտոստան հանրապետության Չեկմագուշևսկի շրջանի կազմում։
Բնակչությունը 2009 թվականին գրանցված տվյալներով կազմում էր 21 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Վոլկովկա (Կրասնոդարի երկրամաս)

Անվան այլ կիրառումների համար տե՛ս՝ ՎոլկովկաՎոլկովկա (ռուս.՝ Волковка), գյուղ Ռուսաստանի Դաշնության Կրասնոդարի երկրամասի Սոչիի քաղաքային օկրուգի Լազարևսկոեի ներքաղաքային շրջանի կազմում։
Բնակչությունը 2010 թվականին գրանցված տվյալներով կազմում էր 2351 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Չեմոդանովկա (գյուղ, Նեդրիգայլովի շրջան)

Չեմոդանովկա (ուկրաիներեն՝ Чемоданівка), գյուղ Ուկրաինայի Սումիի մարզի Նեդրիգայլովի շրջանում։
2001 թվականի տվյալներով Չեմոդանովկա գյուղում բնակվում էր 206 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ասգարդ

Ասգարդ (հին սկանդինավերեն՝ Ásgarðr), սկանդինավյան դիցաբանության Ինը աշխարհներից մեկը, ուր բնակվում են ասերը։ Այն շրջապատված է ոչ լիարժեք պատով, որի առաջ կանգնած է հրիմսթուրսը՝ Սվադիլֆարի ձիուն հեծնած։ Գիլֆագիննինգի համաձայն՝ Ասգարդին ղեկավարում են Օդինն ու նրա կինը՝ Ֆրիգգը։
Ասգարդի առավել հայտնի տեղայնություններից է Վալհալլան, ուր նստում է Օդինը և ուր մահից հետո հայտնվում են մարտում զոհված զինվորները՝ Օդինի կերուխումին մասնակցելու։


== Հիշատակումներ ==
Ասգարդի մասին հիմնական տեղեկությունները գալիս են Արձակ Էդդայից՝ գրված 13-րդ դարում իսլանդացի Սնորրի Սթուրլուսոնի կողմից, ինչպես նաև՝ Պոետիկ Էդդայից, որը գրառվել է 13-րդ դարում՝ հնագույն սկալդիկ պոեզիայի հիման վրա։


=== Պոետիկ Էդդա ===
Պոետիկ Էդդայի առաջին հատվածում, Վյոլուսպայում հիշատակվում են Ասգարդի բազմաթիվ վայրեր և բնակիչներ, ինչպես Իգգդրասիլն ու Իդավյոլլրը։


=== Արձակ Էդդա ===

Արձակ Էդդան ցույց է տալիս Ասգարդի երկու տեսարան։


==== Նախաբան ====
Նախաբանում Սնորրին ներկայացնում է դիցաբանության քրիստոնեական մեկնաբանությունն ու տեղեկացնում, որ իր նախնիների գերագույն աստվածները ասերն էին, որոնք ապրում էին Աս-գարդում։ Սթուրլուսոնն ասում է, որ այս աստվածները իրականում մարդիկ էին, ովքեր գալիս էին Ասիայից։ Սա որոշակիորեն նման է հնդեվրոպական միգրացիայի տեսությանը։
Սնորրին գրում է, որ Ասգարդը ամենից բերրի երկիրն էր, որտեղ կային նաև ոսկու և թանկարժեք քարերի հանքեր։ Նույն կերպ՝ ասերը գերազանցում էին բոլոր մյուս ժողովուրդներին գեղեցկության, ուժի և տաղանդի մեջ։
Սնորրին Ասգարդի տեղայնությունը համարում է աշխարհի կենտրոնը։ Այն ուներ 12 թագավորություն և 12 ղեկավար։ Նրանցից մեկը՝ Մունոնը, ամուսնացավ Պրիամի դստեր՝ Թրոանի հետ և ունեցավ որդի, որի անունը դրեց Թրոր, որը նույն հին սկանդինավյան Թորն է։


==== Գիֆլագիննինգ ====

Թեև Սնորրին Գիֆլագիննինգում ներկայացնում է մեծ մասամբ անմշակ նյութը, սակայն այստեղ ևս նկատվում է քրիստոնեական բարոյախոսության ազդեցությունը։
Երրորդ հատվածում Գիֆլին ասում է, որ Ասգարդը ղեկավարում էր մեկ աստված՝ ամենի հայրը, որը ունի տասներկու անուն։ Նկարագրելով աշխարհաստեղծման առասպելը՝ նա ասում է, որ այն բանից հետո, երբ տիեզերական կովը լիզեց սառույցն ու դրանից առաջացավ Բուրին, նա ունեցավ որդի՝ Բորը, որի երեք որդիներ Վիլին, Վեն և Օդինը ստեղծեցին աշխարհը և Միդգարդը դրեցին կենտրոնում ու բնակեցրին առաջին մարդկային զույգով՝ Ասկով և Էմբլայով, որոնց ստեղծել էին անտառային ծառերից։ Հետագայում նրանք ստեղծեցին Ասգարդը, որը՝ ըստ Սնորրիի, գտնվում էր Երկրի վրա։ Ասգարդում կա ծիածանե կամուրջ՝ Բիֆրյոսթը, 12 աստվածների տաճար՝ Գլադսհեիմը, և 12 աստվածուհիների տաճար՝ Վինգոլֆ։ Ասգարդի կենտրոնում գտնվում է Իդավոլլը։


== Ծանոթագրություններ ==